**OBRAZLOŽENJE UZ POLUGODIŠNJI IZVJEŠTAJ O IZVRŠENJU PRORAČUNA GRADA POREČA-PARENZO ZA 2025. GODINU**

1. **UVOD**

Zakonom o proračunu (NN broj 144/2021) propisana je obveza sastavljanja i podnošenja polugodišnjeg izvještaja o izvršenju proračuna za tekuću proračunsku godinu na donošenje predstavničkom tijelu JLS.

Na sadržaj Polugodišnjeg izvještaja o izvršenju proračuna primjenjuje se odredba članka 76. stavka 1. Zakona o proračunu, temeljem kojeg je donijet Pravilnik o polugodišnjem i godišnjem izvještaju o izvršenju proračuna (NN broj 85/2023). Pravilnikom je propisan sadržaj polugodišnjeg izvještaja o izvršenju proračuna, koji sadrži opći dio, posebni dio, obrazloženje i posebne izvještaje. Prihodi i primici, rashodi i izdaci u polugodišnjem izvještaju o izvršenju proračuna iskazuju se na razini odjeljka ekonomske klasifikacije (IV. razina).

Izvještaj o izvršenju proračuna na dan 30.06.2025. godine sadrži:

* Sažetak Računa prihoda i rashoda i Računa financiranja,
* Račun prihoda i rashoda
* Račun financiranja
* Posebni dio proračuna po organizacijskoj i programskoj klasifikaciji na razini

odjeljka ekonomske klasifikacije,

* Izvještaj o zaduživanju na domaćem i stranom tržištu novca i kapitala,
* Izvještaj o korištenju proračunske zalihe,
* Izvještaj o danim jamstvima i izdacima po jamstvima,
* Obrazloženje općeg dijela izvještaja o izvršenju proračuna

U skladu sa zakonskom obvezom, sastavljen je Polugodišnji izvještaj o izvršenju Proračuna Grada Poreča-Parenzo za 2025. godinu. Prema odredbama Zakona o proračunu podaci o izvršenju prihoda i primitaka te rashoda i izdataka, iskazani su na razini odjeljka ekonomske klasifikacije (četvrta razina računskog plana), dok su podaci o planu iskazani na manje detaljnoj razini odnosno na razini skupine ekonomske klasifikacije (druga razina računskog plana) sukladno usvojenom Proračunu za 2025. godinu.

Financiranje javnih rashoda Grada Poreča-Parenzo tijekom prve polovine 2025. godine izvršeno je temeljem Proračuna Grada Poreča-Parenzo za 2025. godinu i projekcija za 2026. i 2027. godinu i Odluke o izvršavanju Proračuna Grada Poreča-Parenzo za 2025. godinu, usvojenih na sjednici Gradskog vijeća održanoj 12.12.2024. godine („Službeni glasnik Grada Poreča-Parenzo“ br. 22/2024).

Grad Poreč-Parenzo posluje putem jedinstvenog računa riznice, odnosno jedinstvenog bankovnog računa. Time su objedinjena plaćanja, primanja, čuvanja i prijenos svih prihoda i primitaka te rashoda i izdataka gradskog proračuna i proračunskih korisnika tako da je izvještaj ujedno i konsolidirani. Konsolidirani su sljedeći proračunski korisnici evidentirani u Registru korisnika proračuna RH.

* Temeljem decentralizacije:

|  |  |
| --- | --- |
| Javna vatrogasna postrojba - Centar za zaštitu od požara Poreč | |
| Osnovna škola Poreč  Osnovna škola Finida | | |
| Talijanska osnovna škola Bernardo Parentin | | |
| Umjetnička škola Poreč   * Ustanove u vlasništvu grada: | | |
| Dječji vrtić Radost |
| Dječji vrtić Paperino | | |
| Pučko otvoreno učilište Poreč | | |
| Zavičajni muzej Poreštine |
| Gradska knjižnica Poreč  Centar za pružanje usluga u zajednici Zdravi Grad Poreč-Parenzo  • Vijeća nacionalnih manjina: |
| Vijeće Talijanske nacionalne manjine | | |
| Vijeće Albanske nacionalne manjine | | |
| Vijeće Srpske nacionalne manjine |
| Vijeće Bošnjačke nacionalne manjine |

1. **IZVRŠENJE PRORAČUNA**

Proračun Grada Poreča-Parenzo za razdoblje od 01. siječnja do 30. lipnja 2025. godine ostvaren je kako slijedi:

**Tablica 1. RAČUN PRIHODA I RASHODA**

|  |  |  |  |  |  |
| --- | --- | --- | --- | --- | --- |
|  | OSTVARENJE I-VI 2024. | IZVORNI PLAN 2025. | OSTVARENJE I-VI 2025. | INDEKS  3/1 | INDEKS  3/2 |
|  | 1 | 2 | 3 | 4 | 5 |
| Prihodi poslovanja | 18.842.039,76 | 45.075.020 | 19.220.233 | 102 | 43 |
| Prihodi od prodaje nef. imovine | 1.725.324,48 | 2.010.000 | 291.844 | 17 | 15 |
| UKUPNI PRIHODI | **20.567.364,24** | **47.085.020** | **19.512.078** | **95** | **41** |
| Rashodi poslovanja | 13.937.886,17 | 41.859.424 | 18.398.796 | 132 | 44 |
| Rashodi za nabavu nef. imovine | 4.096.194,55 | 27.844.176 | 7.537.040 | 184 | 27 |
| UKUPNI RASHODI | **18.034.080,72** | **69.703.600** | **25.935.837** | **144** | **37** |
| RAZLIKA VIŠAK/MANJAK | 2.533.283,52 | -22.618.580 | -6.423.759 |

**Tablica 2. RASPOLOŽIVA SREDSTVA IZ PRETHODNIH GODINA**

|  |  |  |  |
| --- | --- | --- | --- |
|  | OSTVARENJE I-VI 2024. | IZVORNI PLAN 2025. | OSTVARENJE  I-VI 2025. |
| Raspoloživa sredstva iz prethodnih godina | 12.039.585 | 11.229.880 | 11.473.687 |

**Tablica 3. RAČUN ZADUŽIVANJA/FINANCIRANJA**

|  |  |  |  |
| --- | --- | --- | --- |
|  | OSTVARENJE  I-VI 2024. | IZVORNI PLAN 2025. | OSTVARENJE  I-VI 2025. |
| Primici od financijske imovine i zaduživanja | 427.135 | 12.800.000 | 6.940.935 |
| Izdaci za financijsku imovinu i zaduživanje | 516.145 | 1.411.300 | 558.655 |
| Neto zaduživanje/financiranje | -89.009 | 11.388.700 | 6.382.280 |

# Ukupni prihodi u prvom polugodištu 2025. godine ostvareni su u iznosu od 19.512.078 eura, što u usporedbi sa istim razdobljem 2024. godine predstavlja smanjenje od 5%, obzirom da su u prvoj polovini prethodne godine ostvareni značajni kapitalni prihodi. U odnosu na Plan za 2025. godinu, u prvom je polugodištu ostvareno 41% planiranih prihoda. Ukupni rashodi u iznosu od 25.935.837 eura veći su za 44% od realizacije u prvoj polovini 2024. godine, dok su u odnosu na Plan za 2025. godinu iskazani indeksom 37.

Prikaz ostvarenog viška Proračuna Grada Poreča-Parenzo u razdoblju siječanj-lipanj 2025. godine iskazan je u slijedećoj tablici.

|  |  |  |  |  |
| --- | --- | --- | --- | --- |
|  | RAČUN PRIHODA I RASHODA | RASPOLOŽIVA SREDSTVA | RAČUN FINANCIRANJA/  ZADUŽIVANJA | UKUPAN PRORAČUN |
| PRIHODI/PRIMICI | 19.512.078 | 11.473.687 | 6.940.935 | 37.926.701 |
| RASHODI/IZDACI | 25.935.837 | 0 | 558.655 | 26.494.492 |
| VIŠAK/MANJAK | -6.423.759 | 11.473.687 | 6.382.280 | 11.432.209 |

**Tablica 4. REZULTAT POSLOVANJA**

Manjak prihoda nad rashodima u prvom polugodištu tekuće proračunske godine iznosi 6.423.759 eura, višak primitaka od financiranja iznosi 6.382.280 eura, dok je u prethodnoj godini ostvaren višak prihoda i primitaka u iznosu 11.473.687 eura, koji se prenosi u tekuću godinu. Na dan 30.06.2025. godine ostvaren je višak prihoda i primitaka u visini od 11.432.209 eura.

1. **PRIHODI**

U strukturi ukupnih prihoda poslovni prihodi sudjeluju s udjelom od 98,5%, dok je udio kapitalnih prihoda u ukupnim prihodima 1,5%.

U sljedećoj je tablici prikazana realizacija ukupnih prihoda Grada u prvom polugodištu te usporedba s realizacijom u istom izvještajnom razdoblju prethodne godine po pojedinoj vrsti prihoda.

**Tablica 5. RELIZACIJA UKUPNIH PRIHODA**

|  |  |  |  |
| --- | --- | --- | --- |
| VRSTA PRIHODA | 1-6/24 | 1-6/25 | Indeks |
| Prihodi od poreza | 8.917.743 | 9.260.948 | 104 |
| Pomoći | 4.725.212 | 5.085.072 | 108 |
| Prihodi od imovine | 440.623 | 805.698 | 183 |
| Prihodi po posebnim propisima | 4.486.747 | 3.452.945 | 77 |
| Prihodi od prodaje proizvoda i usluga | 179.963 | 537.522 | 298 |
| Kazne, upravne mjere i ostali prihodi | 91.749 | 78.046 | 85 |
| Prihodi od prodaje nefinancijske imovine | 1.725.324 | 291.844 | 17 |
| UKUPNO | **20.567.364** | **19.512.078** | **95** |

* 1. **PRIHODI OD POREZA**

Porezni prihodi realizirani su u iznosu od 9.260.948 eura. U odnosu na Plan realizirani su u 47% -tnom iznosu što predstavlja za 4% uvećanu realizaciju u odnosu na prvo polugodište prethodne proračunske godine.

**Prihodi od poreza na dohodak ostvareni su u visini od 7.515.873 eura** i s udjelom od 81% vrijednosno su najznačajniji prihodi u skupini poreznih prihoda. Njihova je realizacija u prvom polugodištu 2025. godine u odnosu na prethodnu godinu uvećana za 4%, te je prema pojedinoj vrsti realizirano:

|  |  |  |  |
| --- | --- | --- | --- |
| - | Porez na dohodak od nesamostalnog rada – udio grada | 5.762.287,54 |  |
| - | Porez na dohodak od samostalnih djelatnosti | 696.727,03 |  |
| - | Porez na dohodak od imovine i imovinskih prava | 741.308,55 |  |
| - | Porez na dohodak od kapitala | 1.088.619,12 |  |
| - | Porez na dohodak po godišnjoj prijavi | 578.241,48 |  |
| - | Povrat poreza na dohodak po godišnjoj prijavi | -1.351.309,82 |  |

**Prihodi od poreza na promet nekretnina ostvareni su u iznosu 1.156.356,88 eura**, čime je realizirano 54% Plana, a u odnosu na jednako izvještajno razdoblje prethodne godine manji su za 17%. U ukupnim poreznim prihodima navedeni porez ima udio od 12,5%.

**Prihodi od gradskih (lokalnih) poreza ostvareni su visini od 588.718,50 eura,** što predstavlja smanjenje od 56% u odnosu na prethodno izvještajno razdoblje. Obzirom da je novi Zakon o lokalnim porezima kojim je uveden porez na nekretnine stupio na snagu 01.01.2025. godine, razrez poreza izvršen je u mjesecu srpnju te će se prihodi s navedene osnove realizirati u drugom polugodištu tekuće godine.

U nastavku je prikazana realizacija gradskih poreza:

|  |  |  |  |
| --- | --- | --- | --- |
| - | Porez na kuće za odmor | 51.258 |  |
| - | Porez na korištenje javnih površina | 361.596 |  |
| - | Porez na potrošnju alkoholnih i bezalkoholnih pića | 164.326 |  |
| - | Porez na nekretnine | 11.527 |  |

Stalni porezi na imovinu (porez na kuće za odmor, porez na korištenje javnih površina i porez na nekretnine) realizirani su u iznosu od 588.707 eura, čime je u prvoj polovini godine ostvareno 33% Plana.

Porezi na robu i usluge (porez na potrošnju) realiziran je u visini od 164.326 eura čime je realizirano od 27% Plana za 2025. godinu.

Struktura poreznih prihoda prikazana je slijedećim grafikonom.

**Grafikon 1. POREZNI PRIHODI**

* 1. **POMOĆI OD INOZEMSTVA (DAROVNICE) I OD SUBJEKATA UNUTAR OPĆEG PRORAČUNA**

Pomoći su planirane u iznosu od 12.218.251 eura a ostvarene u visini od 5.085.072 eura što čini 42% godišnjeg Plana. U odnosu na isto razdoblje prethodne godine njihova je realizacija veća za 8%.

Navedene prihode čine tekuće i kapitalne pomoći iz proračuna sukladno planovima proračunskih korisnika, kapitalne pomoći od institucija i tijela EU, pomoći iz državnog proračuna kao tekuće pomoći izravnanja decentraliziranih funkcija (osnovne škole i javna vatrogasna postrojba) i pomoći od ostalih subjekata unutar općeg proračuna.

Kako se, u pravilu radi o namjenskim prihodima, koji su u posebnom dijelu proračuna povezani s namjenskim rashodima, pomoći su uvjetne, odnosno ukoliko se ne ostvare ne realiziraju se ni rashodi.

Prihodi od pomoći iz državnog proračuna gradu ostvarene su u visini od 314.742,71 eur, obuhvaćaju sredstva namijenjena provedbi projekta PUNa torba zajedništva, sredstva namijenjena sufinanciranju školskih obroka te sredstva za fiskalnu održivost dječjih vrtića. Kroz pomoći temeljem prijenosa EU sredstva ostvareno je 289.040,17 eura namijenjenih izgradnji Dječjeg vrtića u Varvarima temeljem Ugovora o dodjeli bespovratnih sredstava za projekte koji se financiraju iz Mehanizma za oporavak i otpornost sklopljenog s Ministarstvom znanosti i obrazovanja. Pomoći izravnanja za decentralizirane funkcije ostvarene su u iznosu od 174.071,37 a namijenjene su osnovnom školstvu i vatrogastvu.

Najveći udio od 63% u ukupnim pomoćima imaju sredstva namijenjena proračunskom korisnicima koja se isplaćuju iz proračuna koji im nije nadležan, a odnose se na plaće zaposlenih u osnovnim školama.

* 1. **PRIHODI OD IMOVINE**

Prihodi od imovine planirani su u iznosu od 2.034.315 eura a do 30.06.2025. godine ostvareni su u visini od 805.698 eura čime je realizirano 40% Plana. U odnosu na prethodno izvještajno razdoblje iskazani su indeksom 183. Prihodi od financijske imovine ostvareni su u iznosu od 133.072 eura a odnose se najvećim dijelom na prihode od kamata na oročena sredstva i depozite po viđenju i prihode od zateznih kamata koje se obračunavaju na dospjela potraživanja Grada.

Prihodi od nefinancijske imovine realizirani su u iznosu od 672.626 eura, a njihovu strukturu čine naknade za koncesije na pomorskom dobru i za uporabu pomorskog dobra, prihodi od spomeničke rente, prihodi od zakupa i iznajmljivanja imovine Grada te ostali prihodi od nefinancijske imovine koje čini naknada za zadržavanje nezakonito izgrađenih zgrada u prostoru i naknada za eksploataciju mineralnih sirovina.

**Grafikon 2. PRIHODI OD IMOVINE**

* 1. **PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADE**

Prihodi po posebnim propisima realizirani su u iznosu od 3.452.945,19 eur. U odnosu na isto razdoblje prethodne godine manji su za 23%, a do 30.06. realizirano je 33% godišnjeg Plana.

Najznačajniji gradski prihodi za posebne namjene odnose se na komunalni doprinos i komunalnu naknadu koji su realizirani u iznosu od 2.220.301,57 eura, čime je ostvareno 31% Plana za 2025. godinu. Prihod od komunalne naknade ostvaren je u visini od 1.747.809,79 eura dok je komunalni doprinos realiziran u visini od 472.491,78 eura.

Prihodi po posebnim propisima ostvareni su u iznosu od 903.423,81 eura a ostvareni su na razini prethodnog razdoblja. Najznačajniji udio u ovim prihodima imaju prihodi od participacija i sufinanciranja cijena usluga koje pružaju proračunski korisnici. Prihodi od upravnih i administrativnih pristojbi realizirani su u iznosu od 329.219,81 eura, te su za 53% veći od realizacije u istom razdoblju prethodne godine.

* 1. **PRIHODI OD PRODAJE PROIZVODA I USLUGA I PRIHODI OD DONACIJA**

Ostvareni su u iznosu od 537.522,82 eura, čime je realizirano 133% Plana za 2025. godinu. U odnosu na prethodno izvještajno razdoblje iskazani su indeksom 298, a čine ih prihodi od pruženih usluga proračunskih korisnika kao i kapitalne i tekuće donacije za Grad i proračunske korisnike. Prihodi od pruženih usluga proračunskih korisnika realizirani su u iznosu od 82.682,22 eura, dok su tekuće i kapitalne donacije proračunskim korisnicima i Gradu ostvarene u iznosu od 454.840,60 eura.

* 1. **KAZNE I UPRAVNE MJERE**

Prihodi od kazni i upravnih mjera realizirani su u iznosu od 78.046,04 eura, čime je ostvareno 49% godišnjeg Plana. U odnosu na prvo polugodište prethodne godine, ovi su prihodi iskazani indeksom 85. Navedenu grupu prihoda čine prihodi od naplaćenih troškova prisilne naplate, mandatnih, prekršajnih i prometnih kazni, koje su ostvarene u visini od 76.590,43 eura, te ostali prihodi – povrati u proračun, koji su realizirani u visini od 1.455,61 eura.

* 1. **PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine planirani su u iznosu od 2.010.000 eura, a do 30.06.2025. godine ostvareno je 291.844,21 eur čime je realizirano 15% Plana za 2025. godinu.

Prihodi od prodaje zemljišta ostvareni su temeljem sklopljenih ugovora o prodaji građevinskog zemljišta u iznosu od 290.238,94 eura, a prihodi od prodaje stanova na kojima postoji stanarsko pravo i od prodaje stanova u vlasništvu proračunskih korisnika realizirani su u iznosu od 1.605,27 eura.

1. **RASHODI**

Ukupni rashodi ostvareni su u iznosu od 25.935.837,27 eura, od čega se 18.398.796,82 eura odnosi na rashode poslovanja, a 7.537.040,45 eura na rashode za nabavu nefinancijske imovine. U odnosu na Plan za 2025. godinu ostvareno je 37% ukupnih rashoda koji su za 44% veći od ostvarenja u prvoj polovini prethodne godine. U tablici u nastavku prikazano je izvršenje rashoda po vrstama te usporedba s realizacijom u prethodnoj godini.

**Tablica 6. REALIZACIJA UKUPNIH RASHODA**

|  |  |  |  |  |
| --- | --- | --- | --- | --- |
|  |  |  |  |  |
|  | **VRSTA RASHODA** | **OSTVARENJE**  **I-VI 2024.** | **OSTVARENJE**  **I-VI 2025.** | **INDEKS** |
| I. | **TEKUĆI RASHODI** | **13.937.886** | **18.398.796** | **132** |
|  | Rashodi za zaposlene | 7.186.303 | 9.306.748 | 129 |
|  | Materijalni rashodi | 3.599.492 | 4.872.707 | 134 |
|  | Financijski rashodi | 78.468 | 145.124 | 184 |
|  | Subvencije | 354.293 | 417.664 | 117 |
|  | Pomoći | 518.848 | 450.443 | 88 |
|  | Naknade građanima i kućanstvima | 644.825 | 1.022.539 | 158 |
|  | Tekuće donacije | 1.054.155 | 1.908.366 | 181 |
|  | Kapitalne donacije | 23.711 | 64.300 | 271 |
|  | Kapitalne pomoći | 477.786 | 255.903 | 53 |
| II. | **RASHODI ZA NABAVU NEFINANCIJSKE IMOVINE** | **4.096.194** | **7.537.040** | **184** |
|  | **UKUPNI RASHODI** | **18.034.080** | **25.935.837** | **143** |

**4.1. RASHODI ZA ZAPOSLENE**

Proračunom za 2025. godinu rashodi za zaposlene planirani su u iznosu od 19.125.051 eura za zaposlene u Gradskoj upravi i kod proračunskih korisnika, a obuhvaćaju bruto plaće za redovan i prekovremeni rad i doprinose na plaće. U prvom polugodištu realizirano je 49% planiranih rashoda, odnosno 9.306.748 eura i u odnosu na isto razdoblje prethodne godine veći su za 29%, kao rezultat novih kolektivnih ugovora sklopljenih kod proračunskih korisnika. Rashodi za zaposlene, osim iz državnog proračuna financiraju se i iz drugih izvora prikazanih u slijedećoj tabeli.

**Tablica 7. RASHODI ZA ZAPOSLENE PO IZVORIMA FINANCIRANJA**

|  |  |  |
| --- | --- | --- |
|  | REALIZIRANO | UDIO |
| **SVEUKUPNO RASHODI / IZDACI** | 9.306.748 | **100** |
| **Opći prihodi i primici** | 4.238.875 | **45,6** |
| **Vlastiti prihodi proračunskih korisnika** | 6.037 | **0,1** |
| **Prihodi za posebne namjene pr. korisnika** | 144.944 | **1,6** |
| **Pomoći za minimalni standard decentraliziranih funkcija** | 447.389 | **4,8** |
| **Pomoći iz državnog proračuna gradu** | 101.001 | **1,1** |
| **Pomoći iz državnog proračuna za korisnike** | 3.554.400 | **38,2** |
| **Pomoći iz općinskog proračuna za korisnike** | 691.220 | **7,5** |
| **Pomoći od institucija i tijela EU gradu** | 45.365 | **0,5** |
| **Pomoći temeljem prijenosa EU sredstava Gradu** | 77.244 | **0,9** |

**4.2. MATERIJALNI RASHODI**

Materijalni rashodi planirani su u iznosu od 13.382.271 eura a do 30.06. tekuće godine realizirani su u visini od 4.827.707 eura. U strukturi materijalnih rashoda najveći udio u visini od 2.868.552,40 eura imaju rashodi za usluge a za njima slijede rashodi za materijal i energiju koji su realizirani u iznosu od 1.020.435,87 eura, naknade troškova zaposlenima i osobama izvan radnog odnosa te ostali rashodi poslovanja ostvareni ukupnom iznosu od 914.355,19 eura. Ukupni materijalni rashodi obuhvaćaju rashode za komunalne usluge, najamnine i zakupnine, naknade troškova zaposlenima (službena putovanja, naknade za prijevoz na posao i s posla, stručno usavršavanje zaposlenika), rashode za materijal i energiju (uredski materijal i ostali materijalni rashodi, utrošak energije), rashode za usluge telefona, pošte i prijevoza, tekuće i investicijsko održavanje, usluge promidžbe i informiranja, zdravstvene usluge, intelektualne usluge, računalne usluge, te ostale nespomenute rashode poslovanja (naknade za rad predstavničkih tijela, reprezentacija, premije osiguranja, članarine).

**4.3. FINANCIJSKI RASHODI**

Financijski rashodi ostvareni su u iznosu od 145.124,41 eura, što čini 15% godišnjeg Plana, a odnose se na kamate za primljene kredite, bankarske usluge i usluge platnog prometa, zatezne kamate i naknade za usluge FINA-e.

**4.4. SUBVENCIJE**

Subvencije su ostvarene u iznosu od 417.664,44 eura, čime je realizirano 44% godišnjeg Plana a odnose se na kamate koje se subvencioniraju iz Proračuna po programima za realizirane poduzetničke kredite, i kupnju prvog stana, potpore za financiranje programskih sadržaja medija te sufinanciranje boravka predškolske djece u privatnim vrtićima. Također se, kroz subvencije trgovačkim društvima u javnom sektoru sufinancira redovan rad TD Poduzetnički inkubator d.o.o i Parentium d.o.o.

**4.5. POMOĆI**

Tekuće i kapitalne pomoći su tijekom prve polovine godine realizirane u iznosu od 450.443,09 eura čime je ostvareno 32% godišnjeg Plana. Navedeni se rashodi odnose na sufinanciranje pojedinih aktivnosti srednjoškolskog obrazovanja, Doma za djecu, mladež i odrasle osobe sa cerebralnom paralizom, sufinanciranje projekta „PUNa torba zajedništva“, financiranje znanstveno–istraživačkog rada Instituta za poljoprivredu i turizam, sve temeljem sklopljenih ugovora o korištenju sredstava Proračuna.

**4.6. NAKNADE GRAĐANIMA I KUĆANSTVIMA**

Rashodi nastali isplatama naknada građanima i kućanstvima ostvareni su u visini od 1.022.539,08 eura. U odnosu na Plan za 2025. godinu ostvareno je 61% planiranih rashoda, a u odnosu na izvršenje u istom razdoblju prethodne godine realizacija je veća za 59%. Navedene naknade odnose se na sufinanciranje prijevoza učenika, učeničke i studentske stipendije, potpore i pomoći u socijalnom programu, sufinanciranje dopunskog zdravstvenog osiguranja umirovljenicima grada Poreča te sufinanciranje smještaja i programa ustanove Doma za starije i nemoćne osobe.

**4.7. OSTALI RASHODI**

Ostali rashodi su kroz tekuće i kapitalne donacije, kazne i kapitalne pomoći ostvareni u iznosu od 2.228.570,37 eura. U odnosu na planirana sredstva u 2025. godini ostvareno je 51% Plana, dok je u odnosu na realizaciju u prethodnoj godini ostvareno povećanje od 43%.

Tekuće donacije ostvarene su u iznosu 1.908.366,61 eura čime je godišnji plan ostvaren u 70%-tnom iznosu. Odnose se na financiranje političkih stranaka sukladno Odluci, donacije u obrazovanju, donacije ostalim korisnicima u kulturi (udruge), sportu, udrugama u tehničkoj kulturi, te u socijalno humanitarnim udrugama, ostalim programima i udrugama, tekućedonacijeza Područnu vatrogasnu zajednicu i civilnu zaštitu u nadležnosti lokalne samouprave kao i na financiranje rada Sportske zajednice Grada Poreča-Parenzo.

Kapitalne donacije realizirane su u iznosu od 64.300 eura kojima se sufinancirala obnova fasada župne crkve svetog Ivana i Pavla mučenika u Žbandaju i crkve Rođenja Blažene Djevice Marije u Baderni te nabava vozila u Sportskoj zajednici Grada.

Kapitalne pomoći realizirane su u visini od 255.903,76 eura radi otplate glavnice kredita kojeg otplaćuje trgovačko društvo Parentium d.o.o. iskorištenog za izgradnju sportske dvorane Žatika.

**4.8. RASHODI ZA NABAVU NEFINANCIJSKE IMOVINE**

Kapitalni rashodi ostvareni su u iznosu od 7.537.040,45 eura čime je do 30. lipnja ostvareno 27 % Plana za 2025. godinu.

Rashodi za nabavu neproizvedene dugotrajne imovine su realizirani u iznosu od 131.443,21 eura, a odnose se na isplaćene naknade za prijenos građevinskog zemljišta te realiziranu kupnju zemljišta.

Rashodi za nabavu proizvedene dugotrajne imovine su realizirani u iznosu od 7.086.234,96 eura i najvećim se dijelom odnose na izgradnju i opremanje dječjih vrtića u Varvarima i Novoj Vasi. Obuhvaćaju i rashode vezane uz asfalterske radove odnosno izgradnju prometne infrastrukture, uređenje gradskih plaža, izgradnju oborinske kanalizacije na više lokacija, te na rashode za nabavu uredske, komunikacijske i ostale opreme u upravnim tijelim grada i kod proračunskih korisnika.

Rashodi za dodatna ulaganja na nefinancijskoj imovini realizirani su u iznosu od 319.362,28 eura i najvećim dijelom odnose se na adaptaciju i opremanje SRC Veli Jože i dodatna ulaganja u objekte predškolske ustanove Radost i Osnovne škole Poreč.

1. **RAČUN ZADUŽIVANJA/FINANCIRANJA**

Primici od financijske imovine i zaduživanja u promatranom izvještajnom periodu realizirani su u iznosu od 6.940.935,91 eur čime je u cijelosti realiziran kredit ugovoren s Privrednom bankom Zagreb d.d., namijenjen izgradnji i opremanju dječjih vrtića u Varvarima i Novoj Vasi. Izdaci za financijsku imovinu i otplate zajmova realizirani u iznosu od 558.655,22 eura kuna kroz otplatu glavnice primljenih kredita od tuzemnih kreditnih institucija za izgradnju škola Finida i Žbandaj, za rekonstrukciju gradske rive, za modernizaciju javne rasvjete I i II faza, te za otplatu kredita za izgradnju Županijskog centra za gospodarenje otpadom Kaštijun, temeljem sporazuma potpisanog s Istarskom županijom.

**6. RELIZACIJA PO ORGANIZACIJSKOJ KLASIFIKACIJI**

U Posebnom dijelu Proračuna svi planirani i izvršeni rashodi i izdaci raspoređeni su kroz razdjele na upravne odjele Grada Poreča-Parenzo.

Sukladno čl. 14. Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023), u Posebnom dijelu Proračuna izvještaj sadrži izvršenje po organizacijskoj i programskoj klasifikaciji. Izvještaj po programskoj klasifikaciji sadrži prikaz rashoda i izdataka proračuna iskazanih po organizacijskoj klasifikaciji, izvorima financiranja i ekonomskoj klasifikaciji.

U slijedećoj tablici daje se usporedni prikaz izvršenja Proračuna za prvo polugodište 2025. godine po organizacijskoj klasifikaciji i tekućeg Plana te odnos između realizacije u tekućoj i prethodnoj godini u istom izvještajnom razdoblju.

**Tablica 8. IZVJEŠTAJ PO ORGANIZACIJSKOJ KLASIFIKACIJI**

|  |  |  |  |  |
| --- | --- | --- | --- | --- |
| UPRAVNI  ODJELI | IZVORNI PLAN 2025. | OSTVARENJE  I-VI 2024. | OSTVARENJE  I-VI 2025. | INDEKS  4/2 |
| 1 | 2 | 3 | 4 | 5 |
| I. UO za opću upravu | 5.509.430 | 1.761.340 | 2.424.433 | 44% |
| II. UO za financije | 2.447.045 | 804.160 | 950.533 | 39% |
| III. UO za društvene djelatnosti | 45.888.135 | 11.643.517 | 19.199.477 | 42% |
| IV. UO za gospodarstvo i EU fondove | 2.291.420 | 294.798 | 599.949 | 26% |
| V. UO za komunalni sustav | 13.675.610 | 2.968.700 | 2.997.198 | 22% |
| VI. UO za prostorno planiranje i zaštitu okoliša | 1.132.860 | 1.011.594 | 254.264 | 22% |
| VII. UO za prostorno uređenje i gradnju | 170.400 | 66.112 | 68.653 | 40% |
| UKUPNO | 71.114.900 | 18.550.225 | 26.494.492 | 37% |

U ukupno ostvarenim rashodima i izdacima najveći udio imaju Upravni odjel za društvene djelatnosti (73%) i Upravni odjel za komunalni sustav (11%). Potom slijede Upravni odjel za opću upravu (9%), Upravni odjel za financije (4%). Upravni odjel za prostorno planiranje i zaštitu okoliša, Upravni odjel za gospodarstvo i EU fondove i Upravni odjel za prostorno uređenje i gradnju imaju zajednički udio od 3% u ukupnim rashodima i izdacima proračuna.

**Grafikon 3. ORGANIZACIJSKA KLASIFIKACIJA**

1. **POSEBNI IZVJEŠTAJI**

**7. 1. IZVJEŠTAJ O DANIM JAMSTVIMA ZA RAZDOBLJE OD**

**01.01. DO 30.06.2025. GODINE**

Grad Poreč - Parenzo nema aktivnih jamstva u izvještajnom razdoblju.

**7.2.IZVJEŠTAJ O ZADUŽIVANJU NA DOMAĆEM I STRANOM TRŽIŠTU KAPITALA ZA RAZDOBLJE OD 01.01. DO 30.06.2025. GODINE**

Dugoročno zaduživanje Grada Poreča-Parenzo izvršeno je sklapanjem Ugovora o dugoročnom kreditu s Hrvatskom bankom za obnovu i razvitak Zagreb u iznosu od 58.666.666,67 (7.786.405 eur) dana 26. lipnja 2017. godine, na ukupno 15 godina, temeljem suglasnosti Vlade RH, Klasa: 022-03/17-04/176, Ur.broj: 50301-25/27-17-2 od 01. lipnja 2017. godine, radi financiranja izgradnje osnovnih škola Finida i Žbandaj.

U svrhu financiranja modernizacije javne rasvjete na području Grada Poreča-Parenzo, izvršeno je dugoročno zaduživanje sklapanjem Ugovora o dugoročnom kreditu s Hrvatskom bankom za obnovu i razvitak (HBOR) u iznosu od 4.000.000,00 kn (530.891,23 eur) dana 25.08.2020. godine, na ukupno 5 godina, temeljem suglasnosti za zaduživanje Vlade RH, Klase: 022-03/19-04/242, Urbroj: 50301-25/06-19-2, od 27.06.2019. godine. U travnju 2023. godine sklopljen je Ugovor o kreditu s HBOR-om za nastavak modernizacije javne rasvjete u iznosu od 427.135,18 eura, temeljem suglasnosti za zaduživanje Vlade RH, Klase: 022-03/23-01/126, Urbroj: 50301-05/16-23-2 od 13.03.2023. godine, te je kredit u cijelosti iskorišten na dan 30.06.2024. godine.

Grad je izvršio dugoročno zaduživanje sklapanjem Ugovora o dugoročnom kreditu s Privrednom bankom Zagreb d.d. u iznosu od 20.000.000,00 kn (2.654.456,16 eur) dana 24.12.2020. godine, na ukupno 15 godina, temeljem suglasnosti za zaduživanje Vlade RH, Klase: 022-03/20-04/481, Urbroj:50301-05/16-20-2, od 24.12.2020. godine, radi financiranja kapitalnog projekta rekonstrukcije gradske rive u Poreču.

Ugovoreni su i kreditni aranžmani s Privrednom bankom Zagreb d.d. u iznosu od 2.700.000,00 eura i 6.100.000,00 eura temeljem suglasnosti za zaduživanje Vlade RH, Klase: 022-03/24-04/219, Urbroj: 50301-05/16-24-3 od 13.06.2024. godine, namijenjeni financiranju izgradnje i opremanja dječjih vrtića u Novoj Vasi i Varvarima, koji su u cijelosti iskorišteni na dan 30.06.2025. godine.

Stanje kredita i zajmova na dan 01.01.2025. godine iznosilo je 10.787.711,37 eura, otplaćeno je 537.953,88 eura te na dan 30.06.2025. godine stanje ukupnih obveza po kreditima i zajmovima iznosi 17.190,694,22 eura obzirom da je u otplatu prenijet kredit za izgradnju dječjih vrtića Nova Vas i Varvari u ukupnom iznosu od 8.800.000 eura.

Otplate kreditnih obveza se vrše redovito, dinamikom ugovorenom s bankama, te u izvještajnom razdoblju nema dospjelih kamata na kredite i zajmove već su iste plaćene u cijelosti.

**Tablica 9. PRIMLJENI KREDITI I ZAJMOVI I NIHOVE OTPLATE**

|  |  |  |  |  |  |  |
| --- | --- | --- | --- | --- | --- | --- |
| **Naziv pravne osobe** | **Ugovorena valuta i iznos** | **Stanje kredita i zajma 1.1. u EUR** | **Otplate glavnice** | **Primljeni krediti u tekućoj godini** | **Stanje kredita i zajma 30.06. u EUR** | **Datum dospijeća kredita i zajma** |
| HBOR Zagreb | **EUR 7.786.404,76**  *KN 58.666.666* | 6.193.731,18 | 353.927,46 | 0,00 | 5.839.803,72 | 30.09.2033. |
| PBZ Zagreb | **EUR 2.654.456,16**  *KN 20.000.000* | 2.182.552,82 | 88.278,42 | 0,00 | 2.094.274,40 | 30.04.2037. |
| HBOR Zagreb | **EUR 530.891,23**  *KN 4.000.000* | 167.942,44 | 53.034,48 | 0,00 | 114.907,96 | 31.07.2026. |
| HBOR  Zagreb | **EUR**  **427.135,18** | 384.421,66 | 42.713,52 | 0,00 | 341.708,14 | 24.12.2023. |
| PBZ Zagreb iz NPOO HBOR | **EUR**  **6.100.000,00** | 1.438.895,54 | 0,00 | 4.661.104,46 | 6.100.000,00 | 30.06.2040. |
| PBZ Zagreb | **EUR**  **2.700.000,00** | 420.168,55 | 0,00 | 2.279.831,45 | 2.700.000,00 | 30.06.2040. |
| **UKUPNO** | **20.198.887,33** | **10.787.711,37** | **537.953,88** | **6.940.935,91** | **17.190.694,22** |  |

**7.3. IZVJEŠTAJ O KORIŠTENJU TEKUĆE PRORAČUNSKE**

**PRIČUVE ZA RAZDOBLJE 01.01. DO 30.06.2025. GODINE**

U Proračunu za 2025. godinu, u Razdjelu I – Upravni odjel za opću upravu, za Aktivnost Tekuća zaliha proračuna planirano je ukupno 5.000,00 eura za nepredviđene rashode. U razdoblju od 01.01. do 30.06.2025. sredstva proračunske pričuve nisu korištena.